title: Regulamentul de punere în aplicare (UE) nr. 57/2014 al Comisiei din 22 ianuarie 2014 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Třeboňský kapr (IGP)]

text:
               23.1.2014

               RO

               Jurnalul Oficial al Uniunii Europene

               L 20/4

      REGULAMENTUL DE PUNERE ÎN APLICARE (UE) NR. 57/2014 AL COMISIEI

   din 22 ianuarie 2014
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Třeboňský kapr (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special Articolul 52 alineatul (2),
   întrucât:

               (1)

               În conformitate cu Articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Republicii Cehe de aprobare a unei modificări a caietului de sarcini al indicației geografice protejate „Třeboňský kapr”, înregistrată în temeiul Regulamentului (CE) nr. 1407/2007 al Comisiei (2).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu Articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 ianuarie 2014.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 312, 30.11.2007, p. 16.

      (3)  JO C 179, 25.6.2013, p. 27.

      ANEXĂ
      Produse agricole destinate consumului uman enumerate în anexa I la tratat:

         Clasa 1.7.   Pești, moluște, crustacee proaspete și produse derivate

      REPUBLICA CEHĂ
      Třeboňský kapr (IGP)


title: Regulamentul de punere în aplicare (UE) nr. 970/2012 al Comisiei din 19 octombrie 2012 de stabilire a coeficientului de atribuire care trebuie aplicat în cazul cererilor de licențe de import pentru ulei de măsline depuse în perioada cuprinsă între 15 și 16 octombrie 2012 în cadrul contingentului tarifar tunisian și de suspendare a eliberării licențelor de import pentru luna octombrie 2012

text:
               20.10.2012

               RO

               Jurnalul Oficial al Uniunii Europene

               L 290/11

         REGULAMENTUL DE PUNERE ÎN APLICARE (UE) NR. 970/2012 AL COMISIEI
   din 19 octombrie 2012
   de stabilire a coeficientului de atribuire care trebuie aplicat în cazul cererilor de licențe de import pentru ulei de măsline depuse în perioada cuprinsă între 15 și 16 octombrie 2012 în cadrul contingentului tarifar tunisian și de suspendare a eliberării licențelor de import pentru luna octombrie 2012
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   întrucât:

               (1)

               Articolul 3 alineatele (1) și (2) din Protocolul nr. 1 (3) la Acordul euro-mediteranean de stabilire a unei asocieri între Comunitatea Europeană și statele membre ale acesteia, pe de o parte, și Republica Tunisiană, pe de altă parte (4), deschide un contingent tarifar, cu taxe vamale zero, pentru importul de ulei de măsline netratat care se încadrează la codurile NC 1509 10 10 și 1509 10 90, obținut în întregime în Tunisia și transportat din această țară direct în Uniunea Europeană, într-o limită prevăzută pentru fiecare an.

               (2)

               Articolul 2 alineatul (2) din Regulamentul (CE) nr. 1918/2006 al Comisiei din 20 decembrie 2006 privind deschiderea și modul de gestionare a contingentelor tarifare pentru uleiul de măsline originar din Tunisia (5) prevede anumite limite cantitative lunare pentru eliberarea licențelor de import.

               (3)

               În conformitate cu articolul 3 alineatul (1) din Regulamentul (CE) nr. 1918/2006, autoritățile competente au primit cereri de acordare a licențelor de import pentru o cantitate totală care depășește limita prevăzută pentru luna octombrie la articolul 2 alineatul (2) din regulamentul menționat.

               (4)

               În aceste condiții, Comisia trebuie să stabilească un coeficient de atribuire care să permită eliberarea licențelor proporțional cu cantitatea disponibilă.

               (5)

               Limita corespunzătoare lunii octombrie fiind deja atinsă, nu se mai poate elibera nicio licență de import pentru luna în cauză,

         ADOPTĂ PREZENTUL REGULAMENT:
   Articolul 1
   Cererile de licențe de import depuse în perioada cuprinsă între 15 și 16 octombrie 2012, în temeiul articolului 3 alineatul (1) din Regulamentul (CE) nr. 1918/2006, fac obiectul unui coeficient de atribuire de 0,635338 %.
   Eliberarea licențelor de import pentru cantitățile solicitate începând cu 22 octombrie 2012 se suspendă pentru octombrie 2012.
   Articolul 2
   Prezentul regulament intră în vigoare la 20 octombrie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 octombrie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 238, 1.9.2006, p. 13.

      (3)  JO L 97, 30.3.1998, p. 57.

      (4)  JO L 97, 30.3.1998, p. 2.

      (5)  JO L 365, 21.12.2006, p. 84.


title: Regulamentul de punere în aplicare (UE) nr. 1033/2012 al Comisiei din 26 octombrie 2012 de înregistrare a unei denumiri în Registrul denumirilor de origine protejate și al indicațiilor geografice protejate [Cabrito do Alentejo (IGP)]

text:
               8.11.2012

               RO

               Jurnalul Oficial al Uniunii Europene

               L 308/7

         REGULAMENTUL DE PUNERE ÎN APLICARE (UE) NR. 1033/2012 AL COMISIEI
   din 26 octombrie 2012
   de înregistrare a unei denumiri în Registrul denumirilor de origine protejate și al indicațiilor geografice protejate [Cabrito do Alentejo (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
   întrucât:

               (1)

               În conformitate cu articolul 6 alineatul (2) primul paragraf din Regulamentul (CE) nr. 510/2006, cererea de înregistrare a denumirii „Cabrito do Alentejo” depusă de Portugalia a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 7 din Regulamentul (CE) nr. 510/2006, această denumire trebuie prin urmare înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 octombrie 2012.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 93, 31.3.2006, p. 12.

      (2)  JO C 52, 22.2.2012, p. 22.

      ANEXĂ
      Produse agricole destinate consumului uman enumerate în anexa I la tratat:

         Clasa 1.1.   Carne și organe comestibile proaspete

      PORTUGALIA
      Cabrito do Alentejo (IGP)


title: Regulamentul de punere în aplicare (UE) nr. 840/2014 al Comisiei din 1 august 2014 de modificare a Regulamentului de punere în aplicare (UE) nr. 743/2013 de introducere a măsurilor de protecție privind importurile de moluște bivalve din Turcia destinate consumului uman, în ceea ce privește perioada de aplicare a acestuia  Text cu relevanță pentru SEE

text:
               2.8.2014

               RO

               Jurnalul Oficial al Uniunii Europene

               L 231/3

         REGULAMENTUL DE PUNERE ÎN APLICARE (UE) NR. 840/2014 AL COMISIEI
   din 1 august 2014
   de modificare a Regulamentului de punere în aplicare (UE) nr. 743/2013 de introducere a măsurilor de protecție privind importurile de moluște bivalve din Turcia destinate consumului uman, în ceea ce privește perioada de aplicare a acestuia
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (1), în special articolul 22 alineatul (6),
   întrucât:

               (1)

               Regulamentul de punere în aplicare (UE) nr. 743/2013 al Comisiei (2) a fost adoptat deoarece auditurile efectuate de serviciul de audit al Comisiei, Oficiul Alimentar și Veterinar („OAV”), au identificat deficiențe în Turcia în ceea ce privește aplicarea de controale oficiale ale producției de moluște bivalve destinate exportului către Uniune și deoarece statele membre au raportat transporturi neconforme de moluște bivalve provenite din Turcia, care nu îndeplineau standardele microbiologice ale Uniunii.

               (2)

               Autoritățile competente din Turcia au prezentat informații cu privire la măsurile corective care au fost inițiate pentru a soluționa deficiențele identificate în sistemul de control al moluștelor bivalve destinate exportului către Uniune. Cu toate acestea, din cauza gravității deficiențelor identificate prin auditurile OAV, înainte de a putea fi luată în considerare o eventuală eliminare a măsurilor, este necesar un audit subsecvent al OAV. În plus, statele membre au raportat anumite cazuri de neconformitate microbiologică a moluștelor bivalve prezentate pentru inspecție la un post de inspecție la frontieră de intrare în Uniune.

               (3)

               Prin urmare, termenul de aplicare a Regulamentului (UE) nr. 743/2013 ar trebui modificat în consecință.

               (4)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   La articolul 5 al doilea paragraf din Regulamentul (UE) nr. 743/2013, data „4 august 2014” se înlocuiește cu data „4 august 2015”.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 august 2014.

            Pentru Comisie

            Președintele

         José Manuel BARROSO

      (1)  JO L 24, 30.1.1998, p. 9.

      (2)  Regulamentul de punere în aplicare (UE) nr. 743/2013 al Comisiei din 31 iulie 2013 de introducere a măsurilor de protecție privind importurile de moluște bivalve din Turcia destinate consumului uman (JO L 205, 1.8.2013, p. 1).


title: Regulamentul de punere în aplicare (UE) nr. 812/2012 al Comisiei din 12 septembrie 2012 de modificare a Regulamentului (CE) nr. 747/2001 al Consiliului în ceea ce privește contingentele tarifare ale Uniunii pentru anumite produse agricole și produse agricole procesate originare din Maroc

text:
               13.9.2012

               RO

               Jurnalul Oficial al Uniunii Europene

               L 247/7

         REGULAMENTUL DE PUNERE ÎN APLICARE (UE) NR. 812/2012 AL COMISIEI
   din 12 septembrie 2012
   de modificare a Regulamentului (CE) nr. 747/2001 al Consiliului în ceea ce privește contingentele tarifare ale Uniunii pentru anumite produse agricole și produse agricole procesate originare din Maroc
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 747/2001 al Consiliului din 9 aprilie 2001 privind modul de gestionare a unor contingente tarifare comunitare și a unor cantități de referință pentru produse care ar putea beneficia de preferințe în temeiul acordurilor cu anumite țări mediteraneene și de abrogare a Regulamentelor (CE) nr. 1981/94 și (CE) nr. 934/95 (1), în special articolul 5 alineatul (1) litera (b),
   întrucât:

               (1)

               Între Uniunea Europeană și Regatul Maroc s-a încheiat un acord sub forma unui schimb de scrisori privind măsurile reciproce de liberalizare referitoare la produse agricole, la produse agricole procesate, la pește și produse pescărești, privind înlocuirea protocoalelor 1, 2 și 3 și a anexelor la acestea, precum și privind modificările la Acordul euro-mediteraneean de instituire a unei asocieri între Comunitățile Europene și statele lor membre, pe de o parte, și Regatul Maroc, pe de altă parte („acordul”) (2). Acordul a fost aprobat, în numele Uniunii, prin Decizia nr. 2012/497/UE a Consiliului (3).

               (2)

               Acordul prevede noi contingente tarifare pentru produsele agricole și produsele agricole procesate originare din Maroc, precum și modificarea contingentelor tarifare existente pentru produsele prevăzute în Regulamentul (CE) nr. 747/2001.

               (3)

               În plus, acordul nu mai prevede concesii tarifare aplicabile în cadrul cantităților de referință prevăzute în Regulamentul (CE) nr. 747/2001.

               (4)

               Este necesar să se pună în aplicare noile contingente tarifare și modificările aduse contingentelor tarifare existente și să se elimine cantitățile de referință, astfel cum se prevede în acord. Prin urmare, Regulamentul (CE) nr. 747/2001 trebuie modificat în consecință.

               (5)

               În vederea calculării contingentelor tarifare pentru primul an de aplicare, trebuie să se prevadă, în conformitate cu acordul, că volumele contingentelor tarifare pentru care perioada contingentară a început înainte de data intrării în vigoare a acordului se reduc proporțional cu perioada scursă până la această dată.

               (6)

               Utilizarea lunară a contingentului tarifar suplimentar care se aplică de la 1 noiembrie la 31 mai importurilor, în Uniunea Europeană, de tomate în stare proaspătă sau refrigerată originare din Maroc trebuie, în conformitate cu acordul, să fie limitată la 30 % din volumul inițial de 28 000 de tone în greutate netă.

               (7)

               Deoarece acordul intră în vigoare la 1 octombrie 2012, prezentul regulament trebuie să se aplice începând cu aceeași dată.

               (8)

               Măsurile prevăzute de prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Regulamentul (CE) nr. 747/2001 se modifică după cum urmează:

               1.

               Articolul 3a se înlocuiește cu următorul text:
               „Articolul 3a
               Dispoziții specifice privind contingentele tarifare pentru tomatele originare din Maroc
               (1)   Pentru tomatele ce intră sub incidența codului NC 0702 00 00 puse în liberă circulație în fiecare an în cursul perioadei 1 octombrie-31 mai (denumită în continuare «an de comercializare»), utilizarea contingentelor tarifare lunare prevăzute în anexa II cu numărul de ordine 09.1104 de la 1 octombrie la 31 decembrie și, respectiv, de la 1 ianuarie la 31 martie este întreruptă în fiecare an la 15 ianuarie și, respectiv, în a doua zi lucrătoare a Comisiei după 1 aprilie. În următoarea zi lucrătoare a Comisiei, serviciile Comisiei stabilesc soldul neutilizat pentru fiecare dintre contingentele tarifare respective și îl pun la dispoziție în cadrul contingentului tarifar suplimentar aplicabil pentru anul de comercializare respectiv, cu numărul de ordine 09.1112.
               Începând cu datele la care contingentele tarifare lunare au fost întrerupte, orice utilizare retroactivă a oricăruia dintre contingentele tarifare lunare întrerupte aplicabile în lunile noiembrie, decembrie și ianuarie-martie, precum și orice returnare a volumelor neutilizate se efectuează în cadrul contingentului tarifar suplimentar aplicabil cu numărul de ordine 09.1112 pentru anul de comercializare respectiv. Dispozițiile detaliate privind gestionarea contingentului tarifar cu numărul de ordine 09.1112 sunt incluse la alineatul (2).
               (2)   Utilizarea lunară a contingentului tarifar suplimentar prevăzut în anexa II cu numărul de ordine 09.1112 pentru perioada 1 noiembrie-31 mai pentru tomatele care intră sub incidența codului NC 0702 00 00, originare din Maroc și puse în liberă circulație în Uniunea Europeană, este limitată la 30 % din volumul inițial de 28 000 de tone în greutate netă.
               Contingentul tarifar cu numărul de ordine 09.1112 se gestionează ca un contingent tarifar principal cu șapte subcontingente tarifare lunare aplicabile cu numărul de ordine 09.1193.
               Această concesie tarifară poate fi acordată numai prin declararea numărului de ordine 09.1193.”

               2.

               Anexa II se înlocuiește cu textul din anexa la prezentul regulament.

         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 octombrie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 septembrie 2012.

            Pentru Comisie

            Președintele

         José Manuel BARROSO

      (1)  JO L 109, 19.4.2001, p. 2.

      (2)  JO L 241, 7.9.2012, p. 4.

      (3)  JO L 241, 7.9.2012, p. 2.

      ANEXĂ

            „ANEXA II

               MAROC

            Fără a aduce atingere normelor de interpretare a Nomenclaturii combinate, formularea denumirii mărfurilor este considerată ca având numai o valoare orientativă, regimul preferențial fiind stabilit, în cadrul prezentei anexe, de domeniul de aplicare al codurilor NC existente în conformitate cu dispozițiile Regulamentului de punere în aplicare (UE) nr. 1006/2011 (JO L 282, 28.10.2011, p. 1). În cazurile în care figurează un «ex» în fața codului NC, regimul preferențial se stabilește prin aplicarea în același timp a codului NC și a descrierii corespunzătoare.

               Contigente tarifare

                        Număr de ordine

                        Cod NC

                        Subdiviziune TARIC

                        Descrierea mărfurilor

                        Perioada contingentară

                        Volumul cotei (tone în greutate netă)

                        Taxa vamală contingentară

                        09.1104

                        0702 00 00

                        Tomate, în stare proaspătă sau refrigerată

                        de la 1.10 la 31.10.2012

                        13 350

                        Scutire (1)
                            (2)

                        de la 1.10 la 31.10.2013

                        13 800

                        de la 1.10 la 31.10.2014

                        14 250

                        de la 1.10 la 31.10.2015 și pentru fiecare perioadă ulterioară de la 1.10 la 31.10

                        14 700

                        09.1104

                        0702 00 00

                        Tomate, în stare proaspătă sau refrigerată

                        de la 1.11 la 30.11.2012

                        34 900

                        Scutire (1)
                            (2)

                        de la 1.11 la 30.11.2013

                        36 100

                        de la 1.11 la 30.11.2014

                        37 300

                        de la 1.11 la 30.11.2015 și pentru fiecare perioadă ulterioară de la 1.11 la 30.11

                        38 500

                        09.1104

                        0702 00 00

                        Tomate, în stare proaspătă sau refrigerată

                        de la 1.12 la 31.12.2012

                        39 450

                        Scutire (1)
                            (2)

                        de la 1.12 la 31.12.2013

                        40 800

                        de la 1.12 la 31.12.2014

                        42 150

                        de la 1.12 la 31.12.2015 și pentru fiecare perioadă ulterioară de la 1.12 la 31.12

                        43 500

                        09.1104

                        0702 00 00

                        Tomate, în stare proaspătă sau refrigerată

                        de la 1.1 la 31.1.2013

                        39 450

                        Scutire (1)
                            (2)

                        de la 1.1 la 31.1.2014

                        40 800

                        de la 1.1 la 31.1.2015

                        42 150

                        de la 1.1 la 31.1.2016 și pentru fiecare perioadă ulterioară de la 1.1 la 31.1

                        43 500

                        09.1104

                        0702 00 00

                        Tomate, în stare proaspătă sau refrigerată

                        de la 1.2 la 28.2.2013

                        39 450

                        Scutire (1)
                            (2)

                        de la 1.2 la 28.2.2014

                        40 800

                        de la 1.2 la 28.2.2015

                        42 150

                        de la 1.2 la 29.2.2016 și pentru fiecare perioadă ulterioară de la 1.2 la 28/29.2

                        43 500

                        09.1104

                        0702 00 00

                        Tomate, în stare proaspătă sau refrigerată

                        de la 1.3 la 31.3.2013

                        39 450

                        Scutire (1)
                            (2)

                        de la 1.3 la 31.3.2014

                        40 800

                        de la 1.3 la 31.3.2015

                        42 150

                        de la 1.3 la 31.3.2016 și pentru fiecare perioadă ulterioară de la 1.3 la 31.3

                        43 500

                        09.1104

                        0702 00 00

                        Tomate, în stare proaspătă sau refrigerată

                        de la 1.4 la 30.4.2013

                        20 700

                        Scutire (1)
                            (2)

                        de la 1.4 la 30.4.2014

                        21 400

                        de la 1.4 la 30.4.2015

                        22 100

                        de la 1.4 la 30.4.2016 și pentru fiecare perioadă ulterioară de la 1.4 la 30.4

                        22 800

                        09.1104

                        0702 00 00

                        Tomate, în stare proaspătă sau refrigerată

                        de la 1.5 la 31.5.2013

                        6 250

                        Scutire (1)
                            (2)

                        de la 1.5 la 31.5.2014

                        6 500

                        de la 1.5 la 31.5.2015

                        6 750

                        de la 1.5 la 31.5.2016 și pentru fiecare perioadă ulterioară de la 1.5 la 31.5

                        7 000

                        09.1112 (3)

                        0702 00 00

                        Tomate, în stare proaspătă sau refrigerată

                        de la 1.11.2012 la 31.5.2013 și pentru fiecare perioadă ulterioară de la 1.11 la 31.5

                        28 000

                        Scutire (1)
                            (2)

                        09.1100

                        0703 20 00

                        Usturoi în stare proaspătă sau refrigerată

                        de la 1.10 la 31.12.2012

                        375

                        Scutire

                        de la 1.1 la 31.12.2013 și pentru fiecare an ulterior

                        1 500

                        09.1137

                        0707 00 05

                        Castraveți, în stare proaspătă sau refrigerată

                        de la 1.11.2012 la 31.5.2013

                        15 000

                        Scutire (1)
                            (4)

                        de la 1.11.2013 la 31.5.2014

                        15 450

                        de la 1.11.2014 la 31.5.2015

                        15 900

                        de la 1.11.2015 la 31.5.2016

                        16 350

                        de la 1.11.2016 la 31.5.2017 și pentru fiecare perioadă următoare de la 1.11 la 31.5

                        16 800

                        09.1133

                        0709 93 10

                        Dovlecei, în stare proaspătă sau refrigerată

                        de la 1.10.2012 la 20.4.2013

                        50 000

                        Scutire (1)
                            (5)

                        de la 1.10.2013 la 20.4.2014

                        51 500

                        de la 1.10.2014 la 20.4.2015

                        53 000

                        de la 1.10.2015 la 20.4.2016

                        54 500

                        de la 1.10.2016 la 20.4.2017 și pentru fiecare perioadă ulterioară de la 1.10 la 20.4

                        56 000

                        09.1130

                        0805 20 10

                        05

                        Clementine proaspete

                        de la 1.11.2012 la 28.2.2013 și pentru fiecare perioadă ulterioară de la 1.11 la 28/29.2

                        175 000

                        Scutire (1)
                            (6)

                        09.1118

                        0810 10 00

                        Căpșuni proaspete

                        de la 1.4 la 30.4.2013 și pentru fiecare perioadă ulterioară de la 1.4 la 30.4

                        3 600

                        Scutire

                        09.1101

                        0810 10 00

                        Căpșuni proaspete

                        de la 1.5 la 31.5.2013 și pentru fiecare perioadă ulterioară de la 1.5 la 31.5

                        1 000

                        6,4 MIN 1,2 €/100 kg/net

                        09.1103

                        1702 50 00

                        Fructoză chimic pură

                        de la 1.10 la 31.12.2012

                        150

                        Scutire

                        de la 1.1 la 31.12.2013 și pentru fiecare an ulterior

                        600

         (1)  Scutirea nu se aplică decât părții ad valorem a taxei.

         (2)  În cadrul acestui contingent tarifar, taxa specifică prevăzută în lista concesiilor Uniunii Europene în cadrul Organizației Mondiale a Comerțului (OMC) se reduce la zero, în cazul în care prețul de intrare nu este mai mic de 461 EUR/tonă, acesta fiind prețul de intrare convenit între Uniunea Europeană și Maroc. În cazul în care prețul de intrare al unui lot este cu 2, 4, 6 sau 8 % mai mic decât prețul de intrare convenit, taxa vamală contingentară specifică este egală cu 2, 4, 6 sau, respectiv, 8 % din acest preț de intrare convenit. În cazul în care prețul de intrare al unui lot dat este mai mic de 92 % din prețul de intrare convenit, se aplică taxa vamală specifică consolidată în cadrul OMC.

         (3)  Pentru a limita utilizarea lunară a acestui contingent tarifar la 8 400 de tone în greutate netă, acesta este gestionat ca un contingent tarifar principal cu șapte subcontingente tarifare lunare aplicabile cu numărul de ordine 09.1193. Se poate beneficia de acest contingent tarifar numai prin declararea numărului de ordine al subcontingentului tarifar 09.1193.

         (4)  În cadrul acestui contingent tarifar, taxa specifică prevăzută în lista concesiilor Uniunii Europene în cadrul Organizației Mondiale a Comerțului (OMC) se reduce la zero, în cazul în care prețul de intrare nu este mai mic de 449 EUR/tonă, acesta fiind prețul de intrare convenit între Uniunea Europeană și Maroc. În cazul în care prețul de intrare al unui lot este cu 2, 4, 6 sau 8 % mai mic decât prețul de intrare convenit, taxa vamală contingentară specifică este egală cu 2, 4, 6 sau, respectiv, 8 % din acest preț de intrare convenit. În cazul în care prețul de intrare al unui lot dat este mai mic de 92 % din prețul de intrare convenit, se aplică taxa vamală specifică consolidată în cadrul OMC.

         (5)  În cadrul acestui contingent tarifar, taxa specifică prevăzută în lista concesiilor Uniunii Europene în cadrul Organizației Mondiale a Comerțului (OMC) se reduce la zero, în cazul în care prețul de intrare nu este mai mic de:

                  —

                  424 EUR/tonă, de la 1 octombrie la 31 ianuarie și de la 1 la 20 aprilie, acesta fiind prețul de intrare convenit între Uniunea Europeană și Maroc;

                  —

                  în cursul perioadei 1 februarie-31 martie se aplică prețul de intrare «OMC» de 413 EUR/tonă, care este mai favorabil decât prețul de intrare convenit.

            În cazul în care prețul de intrare al unui lot este cu 2, 4, 6 sau 8 % mai mic decât prețul de intrare convenit, taxa vamală contingentară specifică este egală cu 2, 4, 6 sau, respectiv, 8 % din acest preț de intrare convenit. În cazul în care prețul de intrare al unui lot dat este mai mic de 92 % din prețul de intrare convenit, se aplică taxa vamală specifică consolidată în cadrul OMC.

         (6)  În cadrul acestui contingent tarifar, taxa specifică prevăzută în lista concesiilor Uniunii Europene în cadrul Organizației Mondiale a Comerțului (OMC) se reduce la zero, în cazul în care prețul de intrare nu este mai mic de 484 EUR/tonă, acesta fiind prețul de intrare convenit între Uniunea Europeană și Maroc. În cazul în care prețul de intrare al unui lot este cu 2, 4, 6 sau 8 % mai mic decât prețul de intrare convenit, taxa vamală contingentară specifică este egală cu 2, 4, 6 sau, respectiv, 8 % din acest preț de intrare convenit. În cazul în care prețul de intrare al unui lot dat este mai mic de 92 % din prețul de intrare convenit, se aplică taxa vamală specifică consolidată în cadrul OMC.”


title: Regulamentul de punere în aplicare (UE) nr. 69/2012 al Comisiei din 26 ianuarie 2012 privind eliberarea licențelor de import de orez în cadrul contingentelor tarifare deschise pentru subperioada ianuarie 2012 prin Regulamentul de punere în aplicare (UE) nr. 1273/2011

text:
               27.1.2012

               RO

               Jurnalul Oficial al Uniunii Europene

               L 24/7

         REGULAMENTUL DE PUNERE ÎN APLICARE (UE) NR. 69/2012 AL COMISIEI
   din 26 ianuarie 2012
   privind eliberarea licențelor de import de orez în cadrul contingentelor tarifare deschise pentru subperioada ianuarie 2012 prin Regulamentul de punere în aplicare (UE) nr. 1273/2011
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   având în vedere Regulamentul de punere în aplicare (UE) nr. 1273/2011 al Comisiei din 7 decembrie 2011 privind deschiderea și modul de gestionare a anumitor contingente tarifare pentru importurile de orez și de brizură de orez (3), în special articolul 5 primul paragraf,
   întrucât:

               (1)

               Regulamentul de punere în aplicare (UE) nr. 1273/2011 a deschis și a stabilit modul de gestionare a anumitor contingente tarifare pentru importurile de orez și de brizură de orez, defalcate în funcție de țara de origine și eșalonate pe mai multe subperioade, în conformitate cu anexa I la regulamentul de punere în aplicare respectiv.

               (2)

               Ianuarie este prima subperioadă pentru contingentele prevăzute la articolul 1 alineatul (1) literele (a), (b), (c) și (d) din Regulamentul de punere în aplicare (UE) nr. 1273/2011.

               (3)

               Din comunicările efectuate în conformitate cu articolul 8 litera (a) din Regulamentul de punere în aplicare (UE) nr. 1273/2011 reiese că, pentru contingentele cu numărul de ordine 09.4154 – 09.4112 – 09.4116 – 09.4117 – 09.4118 – 09.4119 – 09.4166, cererile depuse în cursul primelor zece zile lucrătoare ale lunii ianuarie 2012, în conformitate cu articolul 4 alineatul (1) din regulamentul de punere în aplicare menționat anterior, au ca obiect o cantitate mai mare decât cea disponibilă. Prin urmare, este necesar să se determine în ce măsură se pot elibera licențele de import, stabilindu-se coeficientul de atribuire care urmează să fie aplicat cantității solicitate pentru contingentele vizate.

               (4)

               În plus, din comunicările menționate anterior reiese că, pentru contingentele cu numărul de ordine 09.4127 – 09.4128 – 09.4148 – 09.4149 – 09.4150 – 09.4152 – 09.4153, cererile depuse în cursul primelor zece zile lucrătoare ale lunii ianuarie 2012, în conformitate cu articolul 4 alineatul (1) din Regulamentul de punere în aplicare (UE) nr. 1273/2011, au ca obiect o cantitate mai mică decât cea disponibilă.

               (5)

               De asemenea, pentru contingentele cu numărul de ordine 09.4127 – 09.4128 – 09.4148 – 09.4149 – 09.4150 – 09.4152 – 09.4153 – 09.4154 – 09.4112 – 09.4116 - 09.4117 - 09.4118 – 09.4119 – 09.4166, este necesar să se fixeze cantitatea totală disponibilă pentru subperioada următoare, în conformitate cu articolul 5 primul paragraf din Regulamentul de punere în aplicare (UE) nr. 1273/2011.

               (6)

               Pentru a se asigura o gestionare eficace a procedurii de eliberare a licențelor de import, prezentul regulament trebuie să intre în vigoare imediat după publicare,

         ADOPTĂ PREZENTUL REGULAMENT:
   Articolul 1
   (1)   Pentru cererile de licență de import de orez din cadrul contingentelor cu numărul de ordine 09.4154 – 09.4112 – 09.4116 – 09.4117 – 09.4118 – 09.4119 – 09.4166 menționate în Regulamentul de punere în aplicare (UE) nr. 1273/2011, depuse în cursul primelor zece zile lucrătoare ale lunii ianuarie 2012, se eliberează licențe pentru cantitatea solicitată, căreia i se aplică coeficientul de atribuire stabilit în anexa la prezentul regulament.
   (2)   Cantitatea totală disponibilă pentru subperioada următoare în cadrul contingentelor cu numărul de ordine 09.4127 – 09.4128 –09.4148 – 09.4149 – 09.4150 – 09.4152 – 09.4153 – 09.4154 - 09.4112 – 09.4116 – 09.4117 – 09.4118 – 09.4119 – 09.4166, menționată în Regulamentul de punere în aplicare (UE) nr. 1273/2011, este stabilită în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 ianuarie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 238, 1.9.2006, p. 13.

      (3)  JO L 325, 8.12.2011, p. 6.

      ANEXĂ

         Cantități care urmează să se atribuie pentru subperioada ianuarie 2012 și cantități disponibile pentru subperioada următoare, în temeiul Regulamentului de punere în aplicare (UE) nr. 1273/2011

                  (a)

                  Contingent de orez albit sau semialbit încadrat la codul NC 1006 30, prevăzut la articolul 1 alineatul (1) litera (a) din Regulamentul de punere în aplicare (UE) nr. 1273/2011:

                              Origine

                              Număr de ordine

                              Coeficient de atribuire pentru subperioada ianuarie 2012
                              (în %)

                              Cantitate totală disponibilă pentru subperioada aprilie 2012
                              (în kg)

                              Statele Unite

                              09.4127

                              — (1)

                              23 803 600

                              Thailanda

                              09.4128

                              — (1)

                              9 812 999

                              Australia

                              09.4129

                              — (2)

                              1 019 000

                              Alte origini

                              09.4130

                              — (2)

                              1 805 000

                  (b)

                  Contingent de orez decorticat încadrat la codul NC 1006 20, prevăzut la articolul 1 alineatul (1) litera (b) din Regulamentul de punere în aplicare (UE) nr. 1273/2011:

                              Origine

                              Număr de ordine

                              Coeficient de atribuire pentru subperioada ianuarie 2012
                              (în %)

                              Cantitate totală disponibilă pentru subperioada iulie 2012
                              (în kg)

                              Toate țările

                              09.4148

                              — (3)

                              1 634 000

                  (c)

                  Contingent de brizură de orez încadrat la codul NC 1006 40 00, prevăzut la articolul 1 alineatul (1) litera (c) din Regulamentul de punere în aplicare (UE) nr. 1273/2011:

                              Origine

                              Număr de ordine

                              Coeficient de atribuire pentru subperioada ianuarie 2012
                              (în %)

                              Cantitate totală disponibilă pentru subperioada iulie 2012
                              (în kg)

                              Thailanda

                              09.4149

                              — (4)

                              44 047 269

                              Australia

                              09.4150

                              — (5)

                              16 000 000

                              Guyana

                              09.4152

                              — (5)

                              11 000 000

                              Statele Unite

                              09.4153

                              — (4)

                              5 455 000

                              Alte origini

                              09.4154

                              1,447729

                              6 000 011

                  (d)

                  Contingent de orez albit sau semialbit încadrat la codul NC 1006 30, prevăzut la articolul 1 alineatul (1) litera (d) din Regulamentul de punere în aplicare (UE) nr. 1273/2011:

                              Origine

                              Număr de ordine

                              Coeficient de atribuire pentru subperioada ianuarie 2012
                              (în %)

                              Cantitate totală disponibilă pentru subperioada iulie 2012
                              (în kg)

                              Thailanda

                              09.4112

                              1,073576

                              0

                              Statele Unite

                              09.4116

                              2

                              0

                              India

                              09.4117

                              0,91078

                              0

                              Pakistan

                              09.4118

                              0,933048

                              0

                              Alte origini

                              09.4119

                              0,997548

                              0

                              Toate țările

                              09.4166

                              0,842279

                              17 011 014

         (1)  Cererile acoperă cantități mai mici decât (sau egale cu) cele disponibile: prin urmare, toate cererile pot fi acceptate.

         (2)  Nu există cantități disponibile pentru această subperioadă.

         (3)  Pentru această subperioadă nu se aplică niciun coeficient de atribuire: nicio cerere de licență nu a fost comunicată Comisiei.

         (4)  Cererile acoperă cantități mai mici decât (sau egale cu) cele disponibile: prin urmare, toate cererile pot fi acceptate.

         (5)  Pentru această subperioadă nu se aplică niciun coeficient de atribuire: nicio cerere de licență nu a fost comunicată Comisiei.


title: Regulamentul de punere în aplicare (UE) nr. 468/2012 al Comisiei din 1 iunie 2012 de modificare a Regulamentului (UE) nr. 28/2012 de stabilire a cerințelor de certificare pentru importul și tranzitul anumitor produse compuse pe teritoriul Uniunii  Text cu relevanță pentru SEE

text:
               5.6.2012

               RO

               Jurnalul Oficial al Uniunii Europene

               L 144/1

         REGULAMENTUL DE PUNERE ÎN APLICARE (UE) NR. 468/2012 AL COMISIEI
   din 1 iunie 2012
   de modificare a Regulamentului (UE) nr. 28/2012 de stabilire a cerințelor de certificare pentru importul și tranzitul anumitor produse compuse pe teritoriul Uniunii
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 8 alineatul (5),
   întrucât:

               (1)

               Regulamentul (UE) nr. 28/2012 al Comisiei (2) stabilește normele de certificare a anumitor loturi de produse compuse introduse în Uniune din țări terțe, inclusiv produse compuse care conțin produse prelucrate din ouă.

               (2)

               În conformitate cu Regulamentul (UE) nr. 28/2012, loturile de produse compuse introduse în Uniune sau tranzitate prin Uniune trebuie să fie însoțite de un certificat sanitar în conformitate cu modelele stabilite în anexele I și II la regulamentul respectiv și să respecte condițiile stabilite în certificatul respectiv.

               (3)

               Modelele de certificate prevăzute în anexele I și II la Regulamentul (UE) nr. 28/2012 nu includ în prezent condiții detaliate în ceea ce privește produsele prelucrate din ouă conținute în produsele compuse care sunt introduse în Uniune sau tranzitate prin Uniune.

               (4)

               Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (3) stabilește condițiile de certificare sanitar-veterinară aplicabile importurilor și tranzitului prin Uniune al anumitor produse, inclusiv produsele din ouă. Acesta prevede că produsele importate în Uniune sau tranzitate prin Uniune trebuie să fie însoțite de un certificat sanitar-veterinar pentru produsul în cauză și să respecte condițiile stabilite în certificat.

               (5)

               Produsele prelucrate din ouă prezintă un risc potențial pentru starea de sănătate a animalelor, inclusiv atunci când acestea sunt utilizate la fabricarea anumitor produse compuse. Prin urmare, este necesar ca aceleași condiții care trebuie respectate de produsele din ouă în conformitate cu Regulamentul (CE) nr. 798/2008, în cazul în care aceste produse sunt introduse în Uniune sau tranzitate prin Uniune, să se aplice, de asemenea, produselor prelucrate din ouă utilizate la fabricarea produselor compuse.

               (6)

               Modelele de certificate prevăzute în anexele I și II la Regulamentul (UE) nr. 28/2012 includ condiția ca țara de origine a cărnii sau a produselor lactate utilizate la fabricarea produselor compuse importate în Uniune sau tranzitate prin Uniune să fie autorizată să exporte carne sau produse lactate în Uniune de legislația relevantă a Uniunii. În plus, aceste modele de certificate includ condiția ca țara de origine a cărnii sau a produselor lactate să coincidă cu țara exportatoare a produselor compuse.

               (7)

               Cele două condiții garantează că carnea și produsele lactate originare din țări terțe și care sunt utilizate la fabricarea produselor compuse respectă normele Uniunii în materie de sănătate a oamenilor și a animalelor. Cu toate acestea, condiția ca țara de origine și țara de export să fie aceleași nu permite importul și tranzitul prin Uniune de produse compuse exportate dintr-o țară terță, dar care conțin carne și produse lactate originare din Uniune.

               (8)

               Carnea și produsele lactate originare din Uniune sunt în conformitate cu condițiile de sănătate umană și animală stabilite în legislația Uniunii. Prin urmare, este necesar să se modifice condițiile incluse în modelele de certificate prevăzute în anexele I și II la Regulamentul (UE) nr. 28/2012 pentru a permite utilizarea cărnii și a produselor lactate originare din Uniune la fabricarea produselor compuse în țările terțe autorizate să exporte produse compuse în Uniune.

               (9)

               Decizia 2007/777/CE a Comisiei din 29 noiembrie 2007 de stabilire a condițiilor de sănătate animală și publică precum și a modelelor de certificate pentru importul anumitor produse din carne și stomacuri, vezici și intestine tratate destinate consumului uman, provenind din țări terțe (4) prevede că statele membre autorizează importul în Uniune de anumite produse din carne care respectă condițiile privind originea și tratamentul stabilite în anexa II la decizie. Anexa menționată stabilește norme privind un tratament nespecific (tratament A) la care produsele importate trebuie să fie supuse atunci când acestea provin din țări terțe în care starea de sănătate a animalelor nu prezintă niciun risc pentru sănătatea animală în Uniune. Deoarece aceste produse pot fi direct importate în Uniune, este oportună modificarea condițiilor incluse în modelele de certificate prevăzute în anexele I și II la Regulamentul (UE) nr. 28/2012 pentru a permite utilizarea acestor produse din carne la fabricarea produselor compuse din țările terțe autorizate să exporte produse compuse către Uniune, cu condiția ca țara terță care exportă produsele compuse să garanteze conformitatea acestor produse din carne cu cerințele în materie de sănătate și de origine prevăzute în legislația Uniunii și să fie autorizată să exporte aceleași produse din carne în Uniune în aceleași condiții.

               (10)

               Regulamentul (UE) nr. 605/2010 al Comisiei din 2 iulie 2010 de stabilire a condițiilor de sănătate animală și sănătate publică și de certificare veterinară pentru introducerea în Uniunea Europeană a laptelui crud și a produselor lactate destinate consumului uman (5) prevede că statele membre autorizează importul de loturi de lapte crud și de produse lactate din țări terțe sau părți ale acestora menționate în coloana A din anexa I la regulamentul respectiv. În plus, Regulamentul (UE) nr. 605/2010 prevede că statele membre autorizează importul de loturi de anumite produse lactate din țări terțe sau din părți ale acestora neamenințate de febră aftoasă care sunt menționate în coloana B din anexa I, cu condiția ca aceste produse lactate să fi fost supuse sau să fi fost produse din lapte crud supus unei pasteurizări care implică un singur tratament termic, astfel cum se prevede în regulamentul respectiv. Deoarece aceste produse lactate pot fi direct importate în Uniune, este oportună modificarea condițiilor incluse în modelele de certificate prevăzute în anexele I și II la Regulamentul (UE) nr. 28/2012 pentru a permite utilizarea acestor produse lactate la fabricarea produselor compuse din țările terțe autorizate să exporte produsele compuse către Uniune, cu condiția ca țara terță care exportă produse compuse să garanteze conformitatea acestor produse lactate cu cerințele în materie de sănătate și de origine prevăzute în legislația Uniunii și să fie autorizată să exporte aceleași produse lactate în Uniune în aceleași condiții.

               (11)

               Prin urmare, Regulamentul (UE) nr. 28/2012 ar trebui modificat în consecință.

               (12)

               Pentru a evita orice perturbare a schimburilor comerciale, utilizarea certificatelor eliberate în conformitate cu Regulamentul (UE) nr. 28/2012 anterior datei de intrare în vigoare a prezentului regulament ar trebui aprobată pentru o perioadă de tranziție.

               (13)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Anexele I și II la Regulamentul (UE) nr. 28/2012 se înlocuiesc cu textul din anexa la prezentul regulament.
   Articolul 2
   Pentru o perioadă de tranziție, care expiră la 31 decembrie 2012, loturile de produse compuse însoțite de certificate emise înainte de 1 octombrie 2012, în conformitate cu modelele stabilite în anexele I și II la Regulamentul (UE) nr. 28/2012 înainte de modificările introduse prin prezentul regulament pot continua să fie introduse în Uniune.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 iunie 2012.

            Pentru Comisie

            Președintele

         José Manuel BARROSO

      (1)  JO L 18, 23.1.2003, p. 11.

      (2)  JO L 12, 14.1.2012, p. 1.

      (3)  JO L 226, 23.8.2008, p. 1.

      (4)  JO L 312, 30.11.2007, p. 49.

      (5)  JO L 175, 10.7.2010, p. 1.

      ANEXĂ
      „
            ANEXA I

               Model de certificat sanitar pentru importul în Uniunea Europeană de produse compuse destinate consumului uman

            ANEXA II

               Model de certificat sanitar pentru tranzitul sau depozitarea pe teritoriul Uniunii Europene a produselor compuse destinate consumului uman

         ”


title: Regulamentul de punere în aplicare (UE) nr. 743/2013 al Comisiei din 31 iulie 2013 de introducere a măsurilor de protecție privind importurile de moluște bivalve din Turcia destinate consumului uman  Text cu relevanță pentru SEE

text:
               1.8.2013

               RO

               Jurnalul Oficial al Uniunii Europene

               L 205/1

         REGULAMENTUL DE PUNERE ÎN APLICARE (UE) NR. 743/2013 AL COMISIEI
   din 31 iulie 2013
   de introducere a măsurilor de protecție privind importurile de moluște bivalve din Turcia destinate consumului uman
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (1), în special articolul 22 alineatul (1),
   întrucât:

               (1)

               Serviciul de audit al Comisiei, Oficiul Alimentar și Veterinar a efectuat un audit de urmărire în Turcia pentru a evalua controalele oficiale asupra producției de produse pescărești și moluște bivalve destinate exportului către Uniune. Auditul a identificat mai multe deficiențe în ceea ce privește punerea în aplicare a controalelor oficiale și, în special, deficiențe semnificative ale analizelor efectuate în laboratoare oficiale vizitate. În consecință, autoritatea competentă turcă nu poate garanta în mod fiabil că sunt îndeplinite standardele de sănătate ale Uniunii pentru toate moluștele bivalve exportate către Uniune.

               (2)

               În plus, statele membre au raportat un număr ridicat de transporturi de moluște bivalve originare din Turcia, care nu au îndeplinit standardele microbiologice ale Uniunii.

               (3)

               Pentru a proteja sănătatea umană, se recomandă supunerea moluștelor bivalve care provin din Turcia la controale corespunzătoare, cu scopul prevenirii introducerii pe piață a produselor improprii pentru consumul uman. Autoritățile competente ar trebui să rețină oficial loturile în cauză la punctul de control la frontieră prin care intră în Uniune până la primirea rezultatelor acestor controale.

               (4)

               Durata foarte scurtă de valabilitate a moluștelor bivalve vii și refrigerate exclude testarea la frontiera Uniunii ca măsură comercială mai puțin restrictivă. Moluștele din aceste transporturi ar fi improprii pentru consumul uman înainte ca rezultatele de laborator să fie disponibile. Prin urmare, este oportun să se suspende importurile în Uniune de moluște bivalve vii și refrigerate originare din Turcia până când autoritățile turce vor fi în măsură să ofere garanțiile necesare.

               (5)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Prezentul regulament se aplică moluștelor bivalve vii, refrigerate, congelate și procesate destinate consumului uman și originare din Turcia.
   Articolul 2
   Statele membre nu autorizează importul în Uniune de moluște bivalve vii și refrigerate din Turcia.
   Articolul 3
   (1)   Aplicând planuri de eșantionare și metode de detecție corespunzătoare, statele membre efectuează teste asupra transporturilor de moluște bivalve congelate sau procesate originare din Turcia, astfel cum se prevede la alineatul (2).
   Aceste teste au loc la punctul de control la frontieră prin care intră în Uniune transporturile în cauză.
   (2)   Statele membre execută testele necesare pentru a identifica:

               (a)

               nivelul de contaminare cu Escherichia coli în toate transporturile de moluște bivalve congelate;

               (b)

               prezența biotoxinelor marine la toate transporturile de moluște bivalve congelate sau procesate.

         (3)   Transporturile supuse testelor menționate la alineatele (1) și (2) trebuie să rămână sub supravegherea autorităților competente de la punctul de inspecție la frontieră în cauză până la primirea și evaluarea rezultatelor testelor respective.
   (4)   În cazul în care testele menționate la alineatele (1) și (2) indică faptul că un transport poate fi dăunător pentru sănătatea umană, autoritatea competentă confiscă și distruge de îndată transporturile.
   Articolul 4
   Toate cheltuielile care decurg din aplicarea prezentului regulament sunt suportate de agentul economic sau reprezentantul său responsabil de transport în momentul prezentării transportului respectiv la punctul de control la frontiera de intrare în Uniune.
   Articolul 5
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică până la 4 august 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 iulie 2013.

            Pentru Comisie

            Președintele

         José Manuel BARROSO

      (1)  JO L 24, 30.1.1998, p. 9.


title: Regulamentul de punere în aplicare (UE) nr. 455/2013 al Comisiei din 7 mai 2013 de înregistrare a unei denumiri în Registrul denumirilor de origine protejate și al indicațiilor geografice protejate [Ξηρά Σύκα Ταξιάρχη (Xira Syka Taxiarchi) (DOP)]

text:
               17.5.2013

               RO

               Jurnalul Oficial al Uniunii Europene

               L 133/11

         REGULAMENTUL DE PUNERE ÎN APLICARE (UE) NR. 455/2013 AL COMISIEI
   din 7 mai 2013
   de înregistrare a unei denumiri în Registrul denumirilor de origine protejate și al indicațiilor geografice protejate [Ξηρά Σύκα Ταξιάρχη (Xira Syka Taxiarchi) (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               Regulamentul (UE) nr. 1151/2012 a intrat în vigoare la 3 ianuarie 2013. Acesta a abrogat și a înlocuit Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (2).

               (2)

               În conformitate cu articolul 6 alineatul (2) din Regulamentul (CE) nr. 510/2006, cererea de înregistrare a denumirii „Ξηρά Σύκα Ταξιάρχη” (Xira Syka Taxiarchi), depusă de Grecia, a fost publicată în Jurnalul Oficial al Uniunii Europene
                   (3).

               (3)

               Deoarece Comisiei nu i s-a comunicat nicio declarație de opoziție în conformitate cu articolul 7 din Regulamentul (CE) nr. 510/2006, această denumire trebuie, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 mai 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 93, 31.3.2006, p. 12.

      (3)  JO C 155, 1.6.2012, p. 11.

      ANEXĂ
      Produse agricole destinate consumului uman enumerate în anexa I la tratat:

         Clasa 1.6.   Fructe, legume și cereale în stare proaspătă sau prelucrate

      GRECIA
      Ξηρά Σύκα Ταξιάρχη (Xira Syka Taxiarchi) (DOP)


title: Regulamentul de punere în aplicare (UE) 2015/1867 al Comisiei din 19 octombrie 2015 de modificare a Regulamentului (CE) nr. 494/2002 în ceea ce privește obligația de debarcare

text:
               20.10.2015

               RO

               Jurnalul Oficial al Uniunii Europene

               L 275/20

         REGULAMENTUL DE PUNERE ÎN APLICARE (UE) 2015/1867 AL COMISIEI
   din 19 octombrie 2015
   de modificare a Regulamentului (CE) nr. 494/2002 în ceea ce privește obligația de debarcare
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 850/98 al Consiliului din 30 martie 1998 pentru conservarea resurselor de pescuit prin măsuri tehnice de protecție a puietului de organisme marine (1), în special articolul 48,
   întrucât:

               (1)

               În conformitate cu Regulamentul (UE) nr. 1380/2013 al Parlamentului European și al Consiliului (2), eliminarea treptată a practicii aruncării capturilor înapoi în mare prin introducerea unei obligații de debarcare pentru capturile de specii care fac obiectul unor limite de captură reprezintă unul dintre obiectivele politicii comune în domeniul pescuitului.

               (2)

               În conformitate cu articolul 15 alineatul (1) litera (c) din Regulamentul (UE) nr. 1380/2013, obligația de debarcare se aplică de la 1 ianuarie 2016 pentru merluciu în zonele de pescuit definite de această specie.

               (3)

               Anumite dispoziții din Regulamentul (CE) nr. 494/2002 al Comisiei (3) intră în conflict cu obligația de debarcare prin faptul că obligă pescarii să arunce capturile de merluciu care depășesc anumite limite privind componența capturilor.

               (4)

               Aceste dispoziții din Regulamentul (CE) nr. 494/2002 ar trebui modificate prin impunerea obligației ca toate capturile neintenționate de merluciu să fie debarcate și scăzute din cotele alocate.

               (5)

               Măsurile prevăzute în prezentul regulament sunt conforme cu avizul Comitetului pentru pescuit și acvacultură,

         ADOPTĂ PREZENTUL REGULAMENT:
   Articolul 1
   Regulamentul (CE) nr. 494/2002 se modifică după cum urmează:

               1.

               Se introduce următorul articol 1a:
               „Articolul 1a
               În sensul prezentului regulament, «capturi neintenționate» înseamnă capturi accidentale de organisme marine care, în conformitate cu articolul 15 din Regulamentul (UE) nr. 1380/2013 al Parlamentului European și al Consiliului (4), trebuie debarcate și scăzute din cotele alocate fie din cauză că au dimensiuni inferioare dimensiunii minime de referință pentru conservare, fie din cauză că depășesc cantitățile permise de normele privind componența capturilor sau privind capturile accidentale.

                  (4)  Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).”"

               2.

               La articolul 2 se adaugă următorul alineat (3):
               „(3)   Alineatul (1) nu se aplică pentru capturile neintenționate de merluciu care fac obiectul obligației de debarcare de la articolul 15 din Regulamentul (UE) nr. 1380/2013. Respectivele capturi neintenționate se debarcă și se scad din cotele alocate.”

         Articolul 2
   Prezentul regulament intră în vigoare în cea de a treia zi de la data publicării în Jurnalul Oficial al Uniunii Europene.

   Se aplică de la 1 ianuarie 2016.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 octombrie 2015.

            Pentru Comisie

            Președintele

         Jean-Claude JUNCKER

      (1)  JO L 125, 27.4.1998, p. 1.

      (2)  Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).

      (3)  Regulamentul (CE) nr. 494/2002 al Comisiei din 19 martie 2002 de stabilire a unor măsuri tehnice suplimentare pentru refacerea rezervei de merluciu din subzonele ICES III, IV, V, VI și VII și diviziunile ICES VIII a, b, d, e (JO L 77, 20.3.2002, p. 8).


title: Regulamentul de punere în aplicare (UE) 2017/454 al Comisiei din 15 martie 2017 de retragere a acceptării angajamentului pentru patru producători-exportatori în temeiul Deciziei de punere în aplicare 2013/707/UE de confirmare a acceptării unui angajament oferit în legătură cu procedurile antidumping și antisubvenție privind importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză pentru perioada de aplicare a măsurilor definitive

text:
               16.3.2017

               RO

               Jurnalul Oficial al Uniunii Europene

               L 71/5

         REGULAMENTUL DE PUNERE ÎN APLICARE (UE) 2017/454 AL COMISIEI
   din 15 martie 2017
   de retragere a acceptării angajamentului pentru patru producători-exportatori în temeiul Deciziei de punere în aplicare 2013/707/UE de confirmare a acceptării unui angajament oferit în legătură cu procedurile antidumping și antisubvenție privind importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză pentru perioada de aplicare a măsurilor definitive
   COMISIA EUROPEANĂ,
   având în vedere Tratatul privind funcționarea Uniunii Europene (denumit în continuare „tratatul”),
   având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) (denumit în continuare „regulamentul antidumping de bază”), în special articolul 8,
   având în vedere Regulamentul (UE) 2016/1037 al Parlamentului European și al Consiliului din 8 iunie 2016 privind protecția împotriva importurilor care fac obiectul unor subvenții din partea țărilor care nu sunt membre ale Uniunii Europene (2) (denumit în continuare „regulamentul antisubvenție de bază”), în special articolul 13,
   informând statele membre,
   întrucât:
   A.   ANGAJAMENTUL ȘI ALTE MĂSURI EXISTENTE

               (1)

               Prin Regulamentul (UE) nr. 513/2013 (3), Comisia Europeană (denumită în continuare „Comisia”) a instituit o taxă antidumping provizorie la importurile în Uniunea Europeană (denumită în continuare „Uniunea”) de module fotovoltaice pe bază de siliciu cristalin (denumite în continuare „module”) și componentele lor cheie (și anume celule și plachete) originare sau expediate din Republica Populară Chineză (denumită în continuare „RPC”).

               (2)

               Un grup de producători-exportatori a mandatat Camera de Comerț a Chinei pentru Importul și Exportul de Mașini și Produse Electronice (denumită în continuare „CCCME”) să prezinte Comisiei un angajament de preț în numele lor, ceea ce CCCME a făcut. Din termenii respectivului angajament de preț reiese în mod clar că acesta constituie un pachet de angajamente de preț individuale pentru fiecare producător-exportator, care este, din motive practice de administrare, coordonat de CCCME.

               (3)

               Prin Decizia 2013/423/UE (4), Comisia a acceptat respectivul angajament de preț în ceea ce privește taxa antidumping provizorie. Prin Regulamentul (UE) nr. 748/2013 (5), Comisia a modificat Regulamentul (UE) nr. 513/2013 pentru a introduce modificările tehnice necesare ca urmare a acceptării angajamentului în ceea ce privește taxa antidumping provizorie.

               (4)

               Prin Regulamentul de punere în aplicare (UE) nr. 1238/2013 (6), Consiliul a instituit o taxă antidumping definitivă la importurile în Uniune de module și de celule originare sau expediate din RPC (denumite în continuare „produsele în cauză”). Prin Regulamentul de punere în aplicare (UE) nr. 1239/2013 (7), Consiliul a instituit, de asemenea, o taxă compensatorie definitivă la importurile produselor în cauză în Uniune.

               (5)

               În urma notificării unei versiuni modificate a angajamentului de preț de către un grup de producători-exportatori (denumiți în continuare „producătorii-exportatori”) împreună cu CCCME, Comisia a confirmat, prin Decizia de punere în aplicare 2013/707/UE (8), acceptarea angajamentului de preț astfel cum a fost modificat (denumit în continuare „angajamentul”) pentru perioada de aplicare a măsurilor definitive. Anexa la decizia menționată prezintă lista producătorilor-exportatori pentru care a fost acceptat angajamentul, printre care:

                           (a)

                           GCL System Integration Technology Co. Ltd, împreună cu societățile sale afiliate din RPC, încadrate împreună la codul adițional TARIC: B850 („GCL Technology”);

                           (b)

                           Hareon Solar Technology Co. Ltd, împreună cu societățile sale afiliate din RPC și din Uniune, încadrate împreună la codul adițional TARIC: B842 („Hareon Solar”);

                           (c)

                           Jetion Solar (China) Co. Ltd, împreună cu societățile sale afiliate din RPC și din Uniune, încadrate împreună la codul adițional TARIC: B830 („Jetion Solar”);

                           (d)

                           Zhongli Talesun Solar Co. Ltd, împreună cu societatea sa afiliată din Uniune, încadrate împreună la codul adițional TARIC: B922 („Talesun Solar”).

               (6)

               Prin Decizia de punere în aplicare 2014/657/UE (9), Comisia a acceptat o propunere din partea producătorilor-exportatori, formulată împreună cu CCCME, pentru clarificări referitoare la punerea în aplicare a angajamentului în ceea ce privește produsele în cauză care fac obiectul angajamentului, și anume module și celule originare sau expediate din RPC, încadrate în prezent la codurile NC ex 8541 40 90 (codurile TARIC 8541409021, 8541409029, 8541409031 și 8541409039), fabricate de către producătorii-exportatori (denumite în continuare „produsul vizat”). Taxele antidumping și taxele compensatorii menționate în considerentul 4 de mai sus, împreună cu angajamentul, sunt denumite în continuare „măsurile”.

               (7)

               Prin Regulamentul de punere în aplicare (UE) 2015/866 (10), Comisia a retras acceptarea angajamentului pentru trei producători-exportatori.

               (8)

               Prin Regulamentul de punere în aplicare (UE) 2015/1403 (11), Comisia a retras acceptarea angajamentului pentru un alt producător-exportator.

               (9)

               Prin Regulamentul de punere în aplicare (UE) 2015/2018 (12), Comisia a retras acceptarea angajamentului pentru doi producători-exportatori.

               (10)

               Comisia a deschis o anchetă de reexaminare în perspectiva expirării măsurilor antidumping printr-un aviz de deschidere publicat în Jurnalul Oficial al Uniunii Europene
                   (13) la 5 decembrie 2015.

               (11)

               Comisia a deschis o anchetă de reexaminare în perspectiva expirării măsurilor compensatorii printr-un aviz de deschidere publicat în Jurnalul Oficial al Uniunii Europene
                   (14) la 5 decembrie 2015.

               (12)

               De asemenea, Comisia a deschis o reexaminare intermediară parțială a măsurilor antidumping și a măsurilor compensatorii printr-un aviz de deschidere publicat în Jurnalul Oficial al Uniunii Europene
                   (15) la 5 decembrie 2015.

               (13)

               Prin Regulamentul de punere în aplicare (UE) 2016/115 (16), Comisia a retras acceptarea angajamentului pentru un alt producător-exportator.

               (14)

               Prin Regulamentul de punere în aplicare (UE) 2016/185 (17) Comisia a extins taxa antidumping definitivă instituită prin Regulamentul (UE) nr. 1238/2013 al Consiliului asupra importurilor de produse în cauză originare sau expediate din Republica Populară Chineză la importurile de produs în cauză expediate din Malaysia și Taiwan, indiferent dacă au fost sau nu declarate ca fiind originare din Malaysia sau din Taiwan.

               (15)

               Prin Regulamentul de punere în aplicare (UE) 2016/184 (18) Comisia a extins taxa compensatorie definitivă instituită prin Regulamentul (UE) nr. 1239/2013 al Consiliului asupra importurilor de produse în cauză originare sau expediate din Republica Populară Chineză la importurile de produs în cauză expediate din Malaysia și Taiwan, indiferent dacă au fost sau nu declarate ca fiind originare din Malaysia sau din Taiwan.

               (16)

               Prin Regulamentul de punere în aplicare (UE) 2016/1045 (19), Comisia a retras acceptarea angajamentului pentru un alt producător-exportator.

               (17)

               Prin Regulamentul de punere în aplicare (UE) 2016/1382 (20), Comisia a retras acceptarea angajamentului pentru alți cinci producători-exportatori.

               (18)

               Prin Regulamentul de punere în aplicare (UE) 2016/1402 (21), Comisia a retras acceptarea angajamentului pentru alți trei producători-exportatori.

               (19)

               Prin Regulamentul de punere în aplicare (UE) 2016/1998 (22), Comisia a retras acceptarea angajamentului pentru alți cinci producători-exportatori.

               (20)

               Prin Regulamentul de punere în aplicare (UE) 2016/2146 (23), Comisia a retras acceptarea angajamentului pentru alți doi producători-exportatori.

         B.   TERMENII ANGAJAMENTULUI

               (21)

               Conform angajamentului, orice producător-exportator își poate retrage angajamentul în mod voluntar în orice moment în cursul aplicării acestuia.

         C.   RETRAGEREA VOLUNTARĂ

               (22)

               În octombrie 2016, Jetion Solar, Hareon Solar și GCL Technology au înștiințat Comisia că doresc să își retragă angajamentul.

               (23)

               În ianuarie 2017, Talesun Solar a informat Comisia că dorește să își retragă angajamentul.

         D.   RETRAGEREA ACCEPTĂRII ANGAJAMENTULUI ȘI INSTITUIREA DE TAXE DEFINITIVE

               (24)

               Prin urmare, în conformitate cu articolul 8 alineatul (9) din regulamentul antidumping de bază și cu articolul 13 alineatul (9) din regulamentul antisubvenție de bază și, de asemenea, în conformitate cu termenii angajamentului, Comisia a concluzionat că acceptarea angajamentului pentru societățile Jetion Solar, Hareon Solar, GCL Technology și Talesun Solar trebuie să fie retrasă.

               (25)

               În consecință, în conformitate cu articolul 8 alineatul (9) din regulamentul antidumping de bază și cu articolul 13 alineatul (9) din regulamentul antisubvenție de bază, taxa antidumping definitivă instituită prin articolul 1 din Regulamentul de punere în aplicare (UE) nr. 1238/2013 și taxa compensatorie definitivă instituită prin articolul 1 din Regulamentul de punere în aplicare (UE) nr. 1239/2013 se aplică în mod automat importurilor originare sau expediate din RPC ale produsului în cauză fabricat de Jetion Solar, Talesun Solar, Hareon Solar și GCL Technology, începând cu data intrării în vigoare a prezentului regulament.

               (26)

               Comisia reamintește, de asemenea, că – în cazul în care autoritățile vamale din statele membre au indicii că prețul prezentat pe o factură conformă cu angajamentul nu corespunde prețului efectiv plătit – ele ar trebui să investigheze dacă a fost încălcată cerința de a include orice rabaturi în facturile conforme cu angajamentul sau dacă a fost respectat prețul minim la import (PMI). În cazul în care autoritățile vamale din statele membre ajung la concluzia că a avut loc o astfel de încălcare sau că PMI nu a fost respectat, acestea trebuie să colecteze taxele în consecință. Pentru a facilita, în baza articolului 4 alineatul (3) din tratat, activitatea autorităților vamale din statele membre, în astfel de situații Comisia ar trebui să transmită textul confidențial al angajamentului și alte informații conexe doar în scopul procedurilor naționale.

               (27)

               În scop informativ, tabelul din anexa la prezentul regulament enumeră producătorii-exportatori pentru care acceptarea angajamentului prin Decizia de punere în aplicare 2013/707/UE a Comisiei nu este afectată,

         ADOPTĂ PREZENTUL REGULAMENT:
   Articolul 1
   Se retrage acceptarea angajamentului pentru societățile următoare:

               Denumirea societății

               Codul adițional TARIC

               GCL System Integration Technology Co. Ltd, Konca Solar Cell Co. Ltd, Suzhou GCL Photovoltaic Technology Co. Ltd, Jiangsu GCL Silicon Material Technology Development Co. Ltd, Jiangsu Zhongneng Polysilicon Technology Development Co. Ltd, GCL-Poly (Suzhou) Energy Limited, GCL-Poly Solar Power System Integration (Taicang) Co. Ltd, GCL SOLAR POWER (SUZHOU) LIMITED, GCL Solar System (Shuzhou) Limited

               B850

               Jiangyin Hareon Power Co. Ltd, Hareon Solar Technology Co. Ltd, Taicang Hareon Solar Co. Ltd, Hefei Hareon Solar Technology Co. Ltd, Jiangyin Xinhui Solar Energy Co. Ltd, Altusvia Energy (Taicang) Co. Ltd, împreună cu societatea lor afiliată din Uniune

               B842

               Jetion Solar (China) Co. Ltd, Junfeng Solar (Jiangsu) Co. Ltd, Jetion Solar (Jiangyin) Co. Ltd, împreună cu societatea lor afiliată din Uniune

               B830

               Zhongli Talesun Solar Co. Ltd, împreună cu societatea sa afiliată din Uniune

               B922

         Articolul 2
   (1)   În cazul în care autoritățile vamale dispun de elemente care dovedesc faptul că prețul indicat pe o factură conformă cu angajamentul, în conformitate cu articolul 3 alineatul (1) litera (b) din Regulamentul de punere în aplicare (UE) nr. 1238/2013 și cu articolul 2 alineatul (1) litera (b) din Regulamentul de punere în aplicare (UE) nr. 1239/2013, emisă de una dintre societățile al cărei angajament a fost acceptat inițial prin Decizia de punere în aplicare 2013/707/UE, nu corespunde prețului plătit și că, prin urmare, este posibil ca societatea respectivă să fi încălcat angajamentul, autoritățile vamale pot, în cazul în care este necesar în scopul desfășurării procedurilor naționale, să solicite Comisiei o copie a angajamentului și alte informații pentru a verifica prețul minim de import („PMI”) aplicabil la data la care a fost emisă factura conformă cu angajamentul.
   (2)   Dacă această verificare arată că prețul plătit este inferior PMI, se colectează taxele datorate în consecință, în conformitate cu articolul 8 alineatul (9) din Regulamentul (UE) 2016/1036 și cu articolul 13 alineatul (9) din Regulamentul (UE) 2016/1037.
   Dacă această verificare arată că în factura comercială nu au fost incluse reducerile și rabaturile, se colectează taxele datorate în consecință, în conformitate cu articolul 3 alineatul (2) litera (a) din Regulamentul de punere în aplicare (UE) nr. 1238/2013 și cu articolul 2 alineatul (2) litera (a) din Regulamentul de punere în aplicare (UE) nr. 1239/2013.
   (3)   Informațiile în conformitate cu alineatul (1) pot fi utilizate numai în scopul punerii în aplicare a taxelor datorate în conformitate cu articolul 3 alineatul (2) litera (a) din Regulamentul de punere în aplicare (UE) nr. 1238/2013 și cu articolul 2 alineatul (2) litera (a) din Regulamentul de punere în aplicare (UE) nr. 1239/2013. În acest context, autoritățile vamale din statele membre pot furniza aceste informații debitorului taxelor respective numai în scopul protejării drepturilor sale la apărare. Aceste informații nu pot fi în niciun caz comunicate unor terțe părți.
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 martie 2017.

            Pentru Comisie

            Președintele

         Jean-Claude JUNCKER

      (1)  JO L 176, 30.6.2016, p. 21.

      (2)  JO L 176, 30.6.2016, p. 55.

      (3)  JO L 152, 5.6.2013, p. 5.

      (4)  JO L 209, 3.8.2013, p. 26.

      (5)  JO L 209, 3.8.2013, p. 1.

      (6)  JO L 325, 5.12.2013, p. 1.

      (7)  JO L 325, 5.12.2013, p. 66.

      (8)  JO L 325, 5.12.2013, p. 214.

      (9)  JO L 270, 11.9.2014, p. 6.

      (10)  JO L 139, 5.6.2015, p. 30.

      (11)  JO L 218, 19.8.2015, p. 1.

      (12)  JO L 295, 12.11.2015, p. 23.

      (13)  JO C 405, 5.12.2015, p. 8.

      (14)  JO C 405, 5.12.2015, p. 20.

      (15)  JO C 405, 5.12.2015, p. 33.

      (16)  JO L 23, 29.1.2016, p. 47.

      (17)  JO L 37, 12.2.2016, p. 76.

      (18)  JO L 37, 12.2.2016, p. 56.

      (19)  JO L 170, 29.6.2016, p. 5.

      (20)  JO L 222, 17.8.2016, p. 10.

      (21)  JO L 228, 23.8.2016, p. 16.

      (22)  JO L 308, 16.11.2016, p. 8.

      (23)  JO L 333, 8.12.2016, p. 4.

      ANEXĂ
      Lista societăților:

                  Denumirea societății

                  Codul adițional TARIC

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd.
                  China Sunergy (Shanghai) Co. Ltd.

                  B809

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Zheijiang Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Shine Science and Technology Co. Ltd

                  B843

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co. Ltd

                  B871

                  Shanghai Chaori Solar Energy Science & Technology Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co. Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Taichang Electronic Co. Ltd
                  China Machinery Engineering Wuxi Co.Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co. Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO. LTD

                  B918

                  ZHEJIANG YUANZHONG SOLAR CO. LTD

                  B920


title: Regulamentul de punere în aplicare (UE) 2015/1205 al Comisiei din 23 iulie 2015 de modificare a Regulamentului de punere în aplicare (UE) nr. 743/2013 de introducere a măsurilor de protecție privind importurile de moluște bivalve din Turcia destinate consumului uman, în ceea ce privește perioada de aplicare a acestuia (Text cu relevanță pentru SEE)

text:
               24.7.2015

               RO

               Jurnalul Oficial al Uniunii Europene

               L 196/2

         REGULAMENTUL DE PUNERE ÎN APLICARE (UE) 2015/1205 AL COMISIEI
   din 23 iulie 2015
   de modificare a Regulamentului de punere în aplicare (UE) nr. 743/2013 de introducere a măsurilor de protecție privind importurile de moluște bivalve din Turcia destinate consumului uman, în ceea ce privește perioada de aplicare a acestuia
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (1), în special articolul 22 alineatul (6),
   întrucât:

               (1)

               Regulamentul de punere în aplicare (UE) nr. 743/2013 al Comisiei (2) a fost adoptat deoarece auditurile efectuate de serviciul de audit al Comisiei, Oficiul Alimentar și Veterinar („OAV”), au identificat deficiențe în Turcia în ceea ce privește aplicarea controalelor oficiale ale producției de moluște bivalve destinate exportului către Uniune și deoarece statele membre au raportat transporturi neconforme de moluște bivalve provenite din Turcia, care nu îndeplineau standardele microbiologice ale Uniunii.

               (2)

               Autoritățile competente din Turcia au prezentat informații cu privire la măsurile corective care au fost inițiate pentru a soluționa deficiențele identificate în sistemul de control al moluștelor bivalve destinate exportului către Uniune. Cu toate acestea, din cauza gravității deficiențelor identificate prin auditurile OAV, înainte de a putea fi luată în considerare o eventuală eliminare a măsurilor, este necesar un audit subsecvent al OAV. În plus, statele membre au raportat anumite cazuri de neconformitate microbiologică a moluștelor bivalve prezentate pentru inspecție la un post de inspecție la frontieră de intrare în Uniune.

               (3)

               Prin urmare, termenul de aplicare a Regulamentului (UE) nr. 743/2013 ar trebui modificat în consecință.

               (4)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   La articolul 5 al doilea paragraf din Regulamentul de punere în aplicare (UE) nr. 743/2013, data „4 august 2015” se înlocuiește cu data „31 decembrie 2016”.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 iulie 2015.

            Pentru Comisie

            Președintele

         Jean-Claude JUNCKER

      (1)  JO L 24, 30.1.1998, p. 9.

      (2)  Regulamentul de punere în aplicare (UE) nr. 743/2013 al Comisiei din 31 iulie 2013 de introducere a măsurilor de protecție privind importurile de moluște bivalve din Turcia destinate consumului uman (JO L 205, 1.8.2013, p. 1).